Zápisnica
zo zasadnutia Miestneho zastupiteľstva mestskej časti Bratislava – Podunajské Biskupice zo dňa 24.04.2018.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Kontrola plnenia uznesení prijatých na zasadnutí MiZ MČ Bratislava – Podunajské Biskupice dňa 13.02.2018.
03)	Informácia o činnosti OO PZ Bratislava Podunajské Biskupice OPP OR PZ v Bratislave II v mestskej časti Bratislava – Podunajské Biskupice za rok 2017.
04)	Správa o činnosti Mestskej polície Expozitúry Bratislava II v MČ Bratislava Podunajské Biskupice za obdobie od 01.01.2017 do 31.12.2017.
05)	Návrh dodatku č. 1 rokovacieho poriadku Miestneho zastupiteľstva mestskej časti Bratislava – Podunajské Biskupice.
06)	Návrh: Zásady odmeňovania poslancov miestneho zastupiteľstva mestskej časti Bratislava – Podunajské Biskupice a ďalších občanov za ich prácu pre mestskú časť v komisiách miestneho zastupiteľstva.
07)	Správa o výsledku kontrolnej činnosti miestnej kontrolórky Mestskej časti Bratislava - Podunajské Biskupice.
08)		Návrh VZN č. .../2018, ktorým sa mení a dopĺňa VZN č. 8/2012 Mestskej časti Bratislava – Podunajské Biskupice zo dňa 11. decembra 2012, ktorým sa určuje výška príspevku zákonného zástupcu dieťaťa a žiaka na čiastočnú úhradu nákladov v základných a materských školách.
09)	Návrh dodatku č. ... Štatútu hlavného mesta Slovenskej republiky Bratislavy o rozpočtovom určení príjmov hlavného mesta a mestských častí.
10)		Záverečný účet Mestskej časti Bratislava – Podunajské Biskupice za rok 2017.
11)		Návrh na použitie finančných prostriedkov z Rezervného fondu Mestskej časti Bratislava – Podunajské Biskupice.
12) 		Zmena č. 3 číselného a programového rozpočtu Mestskej časti Bratislava – Podunajské Biskupice na rok 2018.
13)		Návrh na odvolanie člena – aktivistu komisie územného plánu, výstavby, životného prostredia, odpadov a cestného hospodárstva mestskej časti Bratislava – Podunajské Biskupice.
14)	Návrh na zverenie nehnuteľného majetku Mestskej časti Bratislava – Podunajské Biskupice a s ním súvisiacich práv a záväzkov do správy Základnej školy s materskou školou s VJM, Vetvárska 7, 821 06 Bratislava – objekt Materská škola, Staromlynská 51, 821 06 Bratislava, t.j. pozemkov parc.č.2171/2 – zastavané plochy a nádvoria o výmere 1296 m2 a parc.č. 2171/12 – zastavané plochy a nádvoria o výmere 44 m2.

02)

15)	Návrh nájmu časti pozemku registra „E“ parc.č. 296 o výmere 15 m2 pod montovaným schodiskom z kovovej konštrukcie v nadväznosti na budovu školy na Dudvážskej ul. na dobu neurčitú v k.ú. Podunajské Biskupice v prospech: GALILEO SCHOOL, s.r.o., IČO: 35 893 991, Hradská 85, 821 07 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
16)		Návrh nájmu časti pozemku parc.č. 5368/10 o výmere 10 m2 pod letným exteriérovým sedením v nadväznosti na prevádzku „Cukráreň u Joliky“ na Podunajskej ul.č. 24, na dobu určitú, t.j. od 01.05.2018 do 30.09.2018, v k.ú. Podunajské Biskupice v prospech prevádzkovateľa: Pavel Michna, IČO: 32 109 890, Kríkova 16, 821 07 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
17)		Návrh na predaj pozemku parc.č. 162/6, zastavané plochy a nádvoria o výmere 24 m2 v k.ú. Podunajské Biskupice Milanovi Martinkovičovi a Veronike Martinkovičovej, Uzbecká 16, 821 07 Bratislava v zmysle zákona č. 258/2009 Z.z., ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.
18)		Návrh na predaj pozemkov parc.č. 4020/2, zastavané plochy a nádvoria o výmere 7 m2, parc.č. 4019/3, záhrady o výmere 13 m2 a parc.č. 4023/7, záhrady o výmere 9 m2 v k.ú. Podunajské Biskupice Jurajovi Grichovi, ul. Márie Medveďovej 14, 851 04 Bratislava v zmysle zákona č. 258/2009 Z.z., ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.
19)	Návrh prevádzkovej doby pre prevádzkareň Caffe Merlin, Ipeľská 4, 821 06 Bratislava prevádzkovateľa: Kamila Bauerová, Rajecká 5, 821 07 Bratislava.
20)	Návrh na schválenie zmluvy o poskytovaní stravovania pre dôchodcov.
21)	Správa o vyhodnotení zimnej služby za obdobie od 01.12.2017 do 28.02.2018.
22)	Rôzne.
23)	Interpelácie poslancov.
24)	Záver.

Informácie:	a)	Informácia o priebehu a výsledkoch výberových konaní v roku 2017.
		b)	Informácia o stave miestnych komunikácií III. a IV. triedy na území
			mestskej časti po zimnom období a návrh na odstránenie zásad.
		c)	Informačná správa o činnosti matričného úradu za rok 2017.

K bodu 01)	Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti a mestského zastupiteľstva,  pracovníkov miestneho úradu  a ďalších hostí. Konštatovala, že na zasadnutí je prítomných 14 poslancov, t.j. miestne zastupiteľstvo je uznášania schopné. Z rokovania sa nikto neospravedlnil. Následne dala hlasovať o programe rokovania ktorý poslanci obdržali s materiálom, zložení návrhovej komisie a overovateľov zápisnice a miestne zastupiteľstvo prijalo

03)

UZNESENIE č. 404/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania
za: 14 – jednomyseľne
2.	návrhovú komisiu v zložení: 	         	Vladimír Holásek, Katarína Matuszná,
Mikuláš Krippel;
za: 14 – jednomyseľne
3.	overovateľov zápisnice:  		Ján Duranský, Attila Foglszinger	
za: 14 – jednomyseľne

Na rokovanie sa dostavil poslanec Tóth.

K bodu 02)	Kontrola plnenia uznesení prijatých na zasadnutí MiZ MČ Bratislava – Podunajské Biskupice dňa 13.02.2018.

Materiál uviedla prednostka miestneho úradu Ing. Janigová. Po otvorení diskusie poslanec Kubiš, vzhľadom na prítomnosť veliteľa Mestskej polície Espozitúry Bratislava II hl. kom. JUDr. Jaroslava Tuleju, požiadal o doplnenie odpovede na svoju interpeláciu týkajúcu sa označenia sídla Mestskej polície v zdravotnom stredisku na Lotyšskej ulici. Poslanec Duranský taktiež požiadal hl. kom. Tuleju, v rámci predloženia svojej správy, o odpoveď na svoju interpeláciu týkajúcu sa vytvárania divokých skládok odpadu v mestskej časti. Miestne zastupiteľstvo bez ďalšej diskusie prijalo

UZNESENIE č. 405/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predloženú kontrolu plnenia uznesení prijatých na zasadnutí Miestneho zastupiteľstva mestskej časti Bratislava Podunajské Biskupice dňa 13.02.2018. 

za: 14 		proti: 0		zdržal sa: 1

K bodu 03)	Informácia o činnosti OO PZ Bratislava Podunajské Biskupice OPP OR PZ v Bratislave II v mestskej časti Bratislava – Podunajské Biskupice za rok 2017.

Materiál uviedol riaditeľ OR PZ v Bratislave II plk. Mgr. Ján Pažický. Vo svojom úvodnom slove oboznámil poslancov s údajmi v predloženej správe so záverom, že činnosť OO PZ Bratislava Podunajské Biskupice je príslušnými nadriadenými zložkami hodnotená dlhodobo ako dobrá, pričom dosiahnuté výsledky patria v rámci Krajského riaditeľstva PZ v Bratislave k tým najlepším.
Po následnom otvorení diskusie starostkou mestskej časti poslanci diskutovali najmä k týmto problémom.
04)

Poslanec Kubiš poďakoval príslušníkom PZ za zamedzenie činnosti občana, ktorý na sídlisku Medzi jarkami rušil nočný kľud a ohrozoval občanov a ich majetok používaním výbušnín na verejných priestranstvách.

Zástupca starostky mestskej časti poslanec Černý poďakoval príslušníkom PZ odvedenú prácu výsledkom ktorej sú predložené pozitívne výsledky a zaželal im, aby trend znižovania kriminality pokračoval aj naďalej.

	Poslankyňa Jégh poprosila, aby polícia venovala viac pozornosti:
-	parkujúcim vozidlám, ktoré bránia výhľadu vodičom v križovatke na Hviezdnej ulici a v križovatke Biskupická - Linzbothova;
-	parkujúcim vozidlám pri zastávke MHD na Trojičnom námestí;
-	dodržiavaniu zákazu vodenia psov vo vyznačených lokalitách, vrátane detských ihrísk;
-	žiakom ZŠ Biskupická, ktorí po ukončení vyučovania okolo obeda robia neporiadok na Trojičnom námestí.

Poslanec Krippel žiadal zamedziť parkovaniu vozidiel v križovatkách kde bránia výhľadu vodičom na Podzáhradnej a Kazanskej ulici.

Poslanec Tóth žiadal zamedziť parkovaniu vozidiel kde bránia výhľadu vodičom  v križovatkách Korytnícka – Hronská a Korytnícka – Latorická. Taktiež požiadal o prehodnotenie vypínania cestnej svetelnej signalizácie v nočných hodinách v križovatke Uzbecká – Kazanská.

Riaditeľ OR PZ v Bratislave II plk. Mgr. Ján Pažický reagoval s tým, že vznesené pripomienky sa týkajú najmä mestskej polície a poukázal na skutočnosť, že okresné riaditeľstvá PZ SR nemajú dopravnú políciu. Táto je začlenená pod Krajské riaditeľstvo PZ v Bratislave, ktorej môže vznesené pripomienky odstúpiť.

Po ukončení diskusie miestne zastupiteľstvo prijalo

UZNESENIE č. 406/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Informáciu o činnosti OO PZ Bratislava Podunajské Biskupice OPP OR PZ v Bratislave II v mestskej časti Bratislava – Podunajské Biskupice za rok 2017.

za: 15 – jednomyseľne

K bodu 04)	Správa o činnosti Mestskej polície Expozitúry Bratislava II v MČ Bratislava Podunajské Biskupice za obdobie od 01.01.2017 do 31.12.2017.

Materiál uviedol hl. kom. JUDr. Jaroslav Tuleja. Po svojom úvodnom slove odpovedal na pripomienky poslancov týkajúcich sa parkovania vozidiel. Problémy s parkovaním riešia v spolupráci s vedúcim referátu životného prostredia, dopravy, odpadov a cestného hospodárstva miestneho úradu Ing. Vandiakom. Problémom je personálne obsadenia expozitúry mestskej polície. Prednesené pripomienky poslancov preveria. 

05)

Označenie prenajatých priestorov v zdravotnom stredisku na Lotyšskej ulici je v riešení. V krátkej budúcnosti bude označenie zabezpečené. 
Poslanec Kubiš požiadal o dôslednejšiu kontrolu zabezpečovania ustanovení VZN hl.m. SR Bratislavy o zákaze požívania alkoholických nápojov na verejných priestranstvách. Deväť lokalít, kde je zákaz požívania alkoholických nápojov žiada priebežne sledovať. 
Poslanec Lampart opätovne požiadal o zvýšenie hliadkovania mestskej polície v okolí NC Hron, kde sa neustále zdržiavajú neprispôsobiví občania.
Poslanec Duranský poukázal na rapídne zníženie príjmov mestskej časti z udelených pokút mestskou políciou a požiadal o preverenie ich udeľovania s prihliadnutím na prerozdelenie medzi hl.m. SR Bratislavou a mestskou časťou. Túto skutočnosť potvrdila aj vedúca oddelenia ekonomického a správy majetku miestneho úradu Ing. Paracková.
Zástupca starostky mestskej časti poslanec Černý navrhol hl. kom. Tulejovi, aby vypracoval tzv. kalendár kontrolných akcií zameraný na kontrolu statickej dopravy, kontrolu majiteľov psov, bezdomovcov a pod. Taktiež navrhol v rámci konania rôznych akcií v mestskej časti prezentáciu mestskej polície vrátane psovodov, jazdeckej polície a pod.

Po ukončení diskusie miestne zastupiteľstvo prijalo

UZNESENIE č. 407/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Správu o činnosti Mestskej polície Expozitúry Bratislava II v MČ Bratislava 
Podunajské Biskupice za obdobie od 01.01.2017 do 31.12.2017.

za: 15 – jednomyseľne

K bodu 05)	Návrh dodatku č. 1 rokovacieho poriadku Miestneho zastupiteľstva mestskej časti Bratislava – Podunajské Biskupice.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 408/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
predložený návrh dodatku č. 1 Rokovacieho poriadku Miestneho zastupiteľstva mestskej časti Bratislava – Podunajské Biskupice;
B.	u k l a d á
prednostke miestneho úradu zabezpečiť, po schválení dodatku č. 1 Rokovacieho poriadku Miestneho zastupiteľstva mestskej časti Bratislava – Podunajské Biskupice,  vypracovanie úplného znenia rokovacieho poriadku a jeho zaslanie poslancom mestskej časti elektronickou poštou.

za: 15 – jednomyseľne

06)

K bodu 06)	Návrh: Zásady odmeňovania poslancov miestneho zastupiteľstva mestskej časti Bratislava – Podunajské Biskupice a ďalších občanov za ich prácu pre mestskú časť v komisiách miestneho zastupiteľstva.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 409/2014-2018
Miestne zastupiteľstvo Mestskej časti Bratislava – Podunajské Biskupice

A.	r u š í
dňom 31.03.2018 zásady odmeňovania poslancov miestneho zastupiteľstva mestskej časti Bratislava – Podunajské Biskupice a ďalších občanov za ich prácu pre mestskú časť, v komisiách miestneho zastupiteľstva a pri konaní obradov pre volebné obdobie 2014 – 2018 schválené miestnym zastupiteľstvom mestskej časti Bratislava – Podunajské Biskupice dňa 04.12.2014 ako i  jej dodatky.

B.	s c h v a ľ u j e
dňom 01.04.2018 predložený návrh zásad odmeňovania poslancov miestneho zastupiteľstva mestskej časti Bratislava – Podunajské Biskupice a ďalších občanov za ich prácu pre mestskú časť v komisiách miestneho zastupiteľstva.

za: 15 – jednomyseľne

K bodu 07)	Správa o výsledku kontrolnej činnosti miestnej kontrolórky Mestskej časti Bratislava - Podunajské Biskupice.

Materiál uviedla miestna kontrolórka Ing. Iveta Györgyová. Miestne zastupiteľstvo bez diskusie prijalo

UZNESENIE č. 410/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Správu o výsledku kontrolnej činnosti miestnej kontrolórky Mestskej časti Bratislava - Podunajské Biskupice.

za: 15 – jednomyseľne

K bodu 08)	Návrh VZN č. .../2018, ktorým sa mení a dopĺňa VZN č. 8/2012 Mestskej časti Bratislava – Podunajské Biskupice zo dňa 11. decembra 2012, ktorým sa určuje výška príspevku zákonného zástupcu dieťaťa a žiaka na čiastočnú úhradu nákladov v základných a materských školách.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

07)

UZNESENIE č. 411/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
Všeobecne záväzné nariadenie  č. 2/2018, ktorým sa mení a dopĺňa Všeobecne záväzné nariadenie č. 8/2012 Mestskej časti Bratislava – Podunajské Biskupice zo dňa 11. decembra 2012, ktorým sa určuje výška príspevku zákonného zástupcu dieťaťa a žiaka na čiastočnú úhradu nákladov v základných a materských školách.

za: 15 – jednomyseľne

Rokovaciu miestnosť opustila poslankyňa Falanga Wurster.

K bodu 09)	Návrh dodatku č. ... Štatútu hlavného mesta Slovenskej republiky Bratislavy o rozpočtovom určení príjmov hlavného mesta a mestských častí.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 412/2014-2018
Miestne zastupiteľstvo Mestskej časti Bratislava – Podunajské Biskupice

o d p o r ú č a
mestskému zastupiteľstvu  s c h v á l i ť   predložený návrh dodatku Štatútu hlavného mesta Slovenskej republiky Bratislavy, ktorý upravuje pravidlá rozpočtového určenia príjmov hlavného mesta medzi rozpočet hlavného mesta a rozpočty mestských častí tzv. solidaritu a zároveň reaguje na zmenu právnych predpisov vo veci miestneho poplatku za rozvoj.

za: 14 – jednomyseľne

K bodu 10)	Záverečný účet Mestskej časti Bratislava – Podunajské Biskupice za rok 2017.

Materiál uviedla starostka mestskej časti PhDr. Ožvaldová. Po otvorení diskusie zástupca starostky mestskej časti poslanec Černý vyslovil poďakovanie starostke mestskej časti, ako i pracovníkom miestneho úradu za zodpovedné hospodárenie, ktorého výsledkom je za rok 2017 prebytok hospodárenia vo výške 1 404 849 €. Miestne zastupiteľstvo bez ďalšej diskusie prijalo

UZNESENIE č. 413/2014-2018
Miestne zastupiteľstvo Mestskej časti Bratislava – Podunajské Biskupice

                                                        A.   s c h v a ľ u j e

1.)	Celoročné hospodárenie bez výhrad 
2.)	Záverečný účet Mestskej časti Bratislava – Podunajské Biskupice za rok 2017

08)

	Rozpočet 2017 - hospodárenie					
	Ukazovateľ	Schválený rozpočet	Upravený rozpočet	Skutočnosť	% plnenia		
	Príjmy spolu	6 566 290	9 035 050	10 069 415	111,45		
	V tom: bežné príjmy	6 510 550	6 941 918	8 169 208	117,68		
	           kapitálové príjmy	55 740	282 475	289 268	102,40		
	           príjmové finančné operácie	0	1 810 657	1 610 939	89,97		
	Výdavky spolu	6 566290	9 035 050	8 579 412	94,96		
	V tom: bežné výdavky	6 510 550	6 988 443	6 754 565	96,65		
	           kapitálové výdavky	34 987	2 025 854	1 804 094	89,05		
	           výdavkové finančné operácie	20 753	20 753	20 753	100,00		
	Bežný rozpočet (+ / -)	0	-	46525 	1 414 643			
	Kapitálový rozpočet (+ / - )	20 753	-1 743 379	-1 514 826			
	Finančné operácie (+ / - )	-20 753	1 789 904	1 590 186			
	Hospodársky výsledok 
(prebytok + / schodok - ) 
bežného a kapitálového rozpočtu	0	0	       - 100 183 			
	Nevyčerpané prostriedky zo ŠR	0	0	-65 154			
	Hospodársky výsledok 
(prebytok + / schodok - ) pre účely rozdelenia do peňažných fondov	0	0	        -165 337			
	Hospodárenie mestskej časti vrátane finančných operácií	0	0	 1 490 003			
	Nevyčerpané prostriedky zo ŠR a zábezpeka	0	0	-	        - 85 154  			
	Upravené hospodárenie mestskej časti 	0	0	1 404 849		

 
3.)  Prevod zostatku finančných operácií  vo výške   1 404 849   €  do rezervného fondu 

                                                         B.  b e r i e   n a   v e d o m i e 
-	Rozbor rozpočtového hospodárenia Mestskej časti Bratislava – Podunajské Biskupice      
            za  rok  2017
-	Stanovisko miestnej kontrolórky  k  záverečnému účtu Mestskej časti Bratislava –  
            Podunajské Biskupice  za rok 2017
-	Správu nezávislého audítora z overenia ročnej účtovnej závierky Mestskej časti 
            Bratislava – Podunajské Biskupice za rok 2017.

za: 14 – jednomyseľne

Do rokovacej miestnosti sa vrátila poslankyňa Falanga Wurster.

09)

K bodu 11)	Návrh na použitie finančných prostriedkov z Rezervného fondu Mestskej časti Bratislava – Podunajské Biskupice.

Materiál uviedla starostka mestskej časti PhDr. Ožvaldová. Po otvorení diskusie poslanec Tóth predložil návrh na doplnenie návrhu uznesenia:

„8.	rekonštrukciu a modernizáciu priestranstva medzi ul. Latorická, Gymnáziom F.G. Lorcu a MŠ Latorická vo výške 50 000 Eur;
9.	vybudovanie cyklotrasy Dolné hony – Medzi jarky vo výške 50 000 Eur;
3.	rekonštrukciu miestnych komunikácií upraviť sumu na 350 000 Eur.“

K tomuto návrhu starostka mestskej časti poznamenala, že nie je proti vybudovaniu cyklotrasy ale upozornila, že na vybudovanie cyklotrasy je potrebné pripraviť návrh jej trasovania a následne preveriť vlastníctvo dotknutých pozemkov. K návrhu rekonštrukcie a modernizácie priestranstva medzi ul. Latorická, Gymnáziom F.G. Lorcu a MŠ Latorická sa vyjadrila, ako občianka bývajúca v tejto lokalite, vedúca odd. sociálnych vecí miestneho úradu PhDr. Fratričová s tým, že občania sú s týmto priestorom spokojní a je veľmi navštevované.
Zástupca starostky mestskej časti poslanec Černý navrhol nájsť v rozpočte mestskej časti finančné prostriedky na výsadbu stromov, najmä v oblasti ulíc Bieloruská a Lotyšská ul.
Po ukončení diskusie dala starostka mestskej časti hlasovať o predloženom návrhu na doplnenie uznesenia poslanca Tótha. Tento návrh poslanci hlasovaním za: 3, proti: 0, zdržali sa: 12 – neschválili. Následne dala starostka mestskej časti hlasovať o návrhu uznesenia z predloženého materiálu a miestne zastupiteľstvo prijalo

UZNESENIE č. 414/2014-2018
Miestne zastupiteľstvo Mestskej časti Bratislava – Podunajské Biskupice

                                                        s c h v a ľ u j e
použitie finančných prostriedkov z Rezervného fondu Mestskej časti Bratislava - Podunajské Biskupice vo výške 1 590 000 Eur na:

1.	rekonštrukciu a modernizáciu v materských školách vo výške 350 000 Eur,
2.	rekonštrukciu a modernizáciu v základných školách vo výške 350 000 Eur,
3.	rekonštrukciu miestnych komunikácií vo výške 450 000 Eur,
4.	rekonštrukciu a vybudovanie nových parkovacích miest vo výške 200 000 Eur,
5.	rekonštrukciu a modernizáciu detských ihrísk a nákup nových elementov vo výške 20 000 Eur,
6.	rekonštrukciu a modernizáciu objektu MŠ Komárovská vo výške 70 000 Eur,
7.	rekonštrukciu a modernizáciu Domu kultúry Vetvár vo výške 150 000 Eur.

za: 15 – jednomyseľne

10)

K bodu 12) 	Zmena č. 3 číselného a programového rozpočtu Mestskej časti Bratislava – Podunajské Biskupice na rok 2018.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 415/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e 
1.)   zmenu č. 3  číselného a programového rozpočtu  Mestskej časti Bratislava - Podunajské   
       Biskupice na rok 2018 v nasledovnej štruktúre
         
	Schválený rozpočet	Rozpočet       po zmene č. 2	Zmena rozpočtu	Upravený rozpočet	
			+ / -		
bežné príjmy	7 452 768 €	7 454 331 €        	+       210 447 €	7 664 778 €	
kapitálové príjmy	180 817 €	180 817 €	0 €	180 817 €	
finančné operácie	0 €	233 148 €	+    1 590 000 €	    1 823 148 €	
príjmy spolu	7 633 585 €	7 868 296 €	+    1 800 447 €	9 668 743 €	
					
bežné výdavky	7 452 768 €	7 519 486 €	+       210 447 €	7 729 933 €	
kapitálové výdavky	160 064 €	328 057 €	+    1 590 000 €	    1 918 057 €	
finančné operácie	20 753 €	20 753 €	0 €	20 753 €	
výdavky spolu	7 633 585 €	7 868 296 €	+    1 800 447 €	9 668 743 €	

B.  b e r i e   n a   v e d o m i e 
1.)    medzipoložkový presun finančných prostriedkov
2.)    presun finančných prostriedkov v rámci funkčných klasifikácií alebo programov

za: 15 – jednomyseľne

K bodu 13)	Návrh na odvolanie člena – aktivistu komisie územného plánu, výstavby, životného prostredia, odpadov a cestného hospodárstva mestskej časti Bratislava – Podunajské Biskupice.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

11)

UZNESENIE č. 416/2014-2018
Miestne zastupiteľstvo Mestskej časti Bratislava – Podunajské Biskupice

o d v o l á v a
ku dňu 30.04.2018 z funkcie člena – aktivistu komisie územného plánu, výstavby, životného prostredia, odpadov a cestného hospodárstva miestneho zastupiteľstva mestskej časti Bratislava – Podunajské Biskupice Ing. Jozefa Hovana.

za: 15 – jednomyseľne

K bodu 14)	Návrh na zverenie nehnuteľného majetku Mestskej časti Bratislava – Podunajské Biskupice a s ním súvisiacich práv a záväzkov do správy Základnej školy s materskou školou s VJM, Vetvárska 7, 821 06 Bratislava – objekt Materská škola, Staromlynská 51, 821 06 Bratislava, t.j. pozemkov parc.č.2171/2 – zastavané plochy a nádvoria o výmere 1296 m2 a parc.č. 2171/12 – zastavané plochy a nádvoria o výmere 44 m2.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 417/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
zverenie nehnuteľného majetku Mestskej časti Bratislava – Podunajské Biskupice a s ním súvisiacich práv a záväzkov do správy Základnej školy s materskou školou s VJM Vetvárska 7, 821 06 Bratislava – objekt Materská škola Staromlynská 51, 821 06 Bratislava, t.j. pozemkov parc. č. 2171/2 -  zastavané plochy a nádvoria o výmere 1296 m² a parc. č.  2171/12 -  zastavané plochy a nádvoria o výmere 44 m². 

B.	u k l a d á
prednostke miestneho úradu zabezpečiť podpísanie Dodatku č. 2 k Protokolu č. 8/EOaSM/2016 o zverení nehnuteľného majetku Mestskej časti Bratislava – Podunajské Biskupice do správy Základnej školy s materskou školou s VJM Vetvárska 7, 821 06 Bratislava – objekt Materská škola Staromlynská 51, 821 06 Bratislava.

za: 15 – jednomyseľne

K bodu 15)	Návrh nájmu časti pozemku registra „E“ parc.č. 296 o výmere 15 m2 pod montovaným schodiskom z kovovej konštrukcie v nadväznosti na budovu školy na Dudvážskej ul. na dobu neurčitú v k.ú. Podunajské Biskupice v prospech: GALILEO SCHOOL, s.r.o., IČO: 35 893 991, Hradská 85, 821 07 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

12)

Materiál uviedla prednostka miestneho úradu Ing. Janigová. Vo svojom úvodnom slove upozornila, že predložený návrh je definovaný ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí a preto musí byť zverejnený 15 dní pred jeho schvaľovaním. Nakoľko táto doba uplynie 30.04.2018, je možné hlasovať o jeho schválení až po tomto termíne. Z uvedené dôvodu sa návrh prerokováva na dnešnom zasadnutí, avšak poslanci o ňom budú hlasovať elektronicky dňa 02.05.2018, po predchádzajúcej výzve starostky mestskej časti. Do diskusie sa nikto neprihlásil a poslanci sa stotožnili s návrhom elektronického hlasovania dňa 02.05.2018.
Dňa 02.05.2018 poslanci, po výzve starostky mestskej časti, elektronicky hlasovali o návrhu uznesenia k materiálu a prijali uznesenie:

UZNESENIE č. 418/2014-2018
Miestne zastupiteľstvo Mestskej časti Bratislava – Podunajské Biskupice

A.   s c h v a ľ u j e 
nájom časti pozemku registra „E“ parc. č. 296 o výmere 15 m2 pod montovaným schodiskom z kovovej konštrukcie  v nadväznosti na budovu školy na Dudvážskej ul. na dobu neurčitú vo výške 150, €/rok, v k. ú. Podunajské Biskupice v prospech: GALILEO SCHOOL, s.r.o., IČO: 35 893 991, Hradská 85, 821 07 Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že ide o časť pozemku pod montovaným schodiskom z kovovej konštrukcie pre realizáciu únikovej cesty s požiarnym schodiskom.

B.  u k l a d á
prednostke miestneho úradu zabezpečiť vypracovanie  nájomnej zmluvy  v zmysle bodu A 
tohto uznesenia a predložiť na podpis.

za: 14		proti: 0		zdržal sa: 0	  nehlasoval: 1

K bodu 16)	Návrh nájmu časti pozemku parc.č. 5368/10 o výmere 10 m2 pod letným exteriérovým sedením v nadväznosti na prevádzku „Cukráreň u Joliky“ na Podunajskej ul.č. 24, na dobu určitú, t.j. od 01.05.2018 do 30.09.2018, v k.ú. Podunajské Biskupice v prospech prevádzkovateľa: Pavel Michna, IČO: 32 109 890, Kríkova 16, 821 07 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Vo svojom úvodnom slove upozornila, že predložený návrh je definovaný ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí a preto musí byť zverejnený 15 dní pred jeho schvaľovaním. Nakoľko táto doba uplynie 30.04.2018, je možné hlasovať o jeho schválení až po tomto termíne. Z uvedené dôvodu sa návrh prerokováva na dnešnom zasadnutí, avšak poslanci o ňom budú hlasovať elektronicky dňa 02.05.2018, po predchádzajúcej výzve starostky mestskej časti. Do diskusie sa nikto neprihlásil a poslanci sa stotožnili s návrhom elektronického hlasovania dňa 02.05.2018.

13)

Dňa 02.05.2018 poslanci, po výzve starostky mestskej časti, elektronicky hlasovali o návrhu uznesenia k materiálu a prijali uznesenie:

UZNESENIE č. 419/2014-2018
Miestne zastupiteľstvo Mestskej časti Bratislava – Podunajské Biskupice

A.	 s c h v a ľ u j e 
nájom časti pozemku parc. č. 5368/10 o výmere 10 m2 pod letným exteriérovým sedením v nadväznosti na prevádzku „Cukráreň u Joliky“ na Podunajskej ul. č. 24, na dobu určitú t. j. od 01. 05. 2018 do 30. 09. 2018 za cenu 217,97 €, v k. ú. Podunajské Biskupice v prospech prevádzkovateľa: Pavel Michna, IČO: 32 109 890, Kríkova 16, 821 07 Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že ide o časť pozemku v nadväznosti  na prevádzku „Cukráreň u Joliky“ na Podunajskej ul.  č. 24.

B.	u k l a d á
prednostke miestneho úradu zabezpečiť vypracovanie  nájomnej zmluvy  v zmysle bodu A 
tohto uznesenia a predložiť na podpis.

za: 14		proti: 0		zdržal sa: 0	  nehlasoval: 1

Rokovaciu miestnosť opustila poslankyňa Jégh.

K bodu 17)	Návrh na predaj pozemku parc.č. 162/6, zastavané plochy a nádvoria o výmere 24 m2 v k.ú. Podunajské Biskupice Milanovi Martinkovičovi a Veronike Martinkovičovej, Uzbecká 16, 821 07 Bratislava v zmysle zákona č. 258/2009 Z.z., ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 420/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
odpredaj  pozemku parc. č. 162/6, zastavané plochy a nádvoria o výmere 24 m²  v k.ú. Podunajské Biskupice , Milanovi Martinkovičovi a Veronike Martinkovičovej, Uzbecká 16, 821 07 Bratislava v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a  za celkovú sumu 4 800,00 €.

B.  u k l a d á
1. prednostke miestneho úradu zabezpečiť vypracovanie a podpísanie kúpnej zmluvy na predaj predmetného  pozemku,

14)

2. kupujúcemu uhradiť bankovým prevodom celú  kúpnu cenu naraz do 30 dní od podpísania
kúpnej zmluvy všetkými zmluvnými stranami,
3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľností a uhradí správny poplatok súvisiaci s prevodom vlastníckeho práva k nehnuteľnostiam.

za: 14 – jednomyseľne

K bodu 18)	Návrh na predaj pozemkov parc.č. 4020/2, zastavané plochy a nádvoria o výmere 7 m2, parc.č. 4019/3, záhrady o výmere 13 m2 a parc.č. 4023/7, záhrady o výmere 9 m2 v k.ú. Podunajské Biskupice Jurajovi Grichovi, ul. Márie Medveďovej 14, 851 04 Bratislava v zmysle zákona č. 258/2009 Z.z., ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 421/2014-2018
Miestne zastupiteľstvo Mestskej časti Bratislava – Podunajské Biskupice

A.   s c h v a ľ u j e
odpredaj  pozemkov parc. č. 4020/2, zastavané plochy a nádvoria o výmere 7 m², parc. č. 4019/3, záhrady o výmere 13 m² a parc. č. 4023/7, záhrady o výmere 9 m² v k.ú. Podunajské Biskupice, Jurajovi Grichovi, ul. Márie Medveďovej 14, 851 04 Bratislava  v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a  za celkovú sumu 2 900,00 €.

B.   u k l a d á
1. prednostke miestneho úradu zabezpečiť vypracovanie a podpísanie kúpnej zmluvy na predaj predmetného  pozemku,
2. kupujúcemu uhradiť bankovým prevodom celú  kúpnu cenu naraz do 30 dní od podpísania
kúpnej zmluvy všetkými zmluvnými stranami,
3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľností a uhradí správny poplatok súvisiaci s prevodom vlastníckeho práva k nehnuteľnostiam.

za: 14 – jednomyseľne

Do rokovacej miestnosti sa vrátila poslankyňa Jégh.

15)

K bodu 19)	Návrh prevádzkovej doby pre prevádzkareň Caffe Merlin, Ipeľská 4, 821 06 Bratislava prevádzkovateľa: Kamila Bauerová, Rajecká 5, 821 07 Bratislava.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 422/2014-2018
Miestne zastupiteľstvo Mestskej časti Bratislava – Podunajské Biskupice

                                                           s c h v a ľ u j e
prevádzkovú dobu pre prevádzkareň: Caffe Merlin, Ipeľská 4, 821 06 Bratislava  prevádzkovateľa: Kamila Bauerová, Rajecká 8691/5, 821 07 Bratislava v rozpätí:

Pondelok		10.00 h. – 24.00 h.
Utorok			10.00 h. – 24.00 h.
Streda			10.00 h .– 24.00 h.
Štvrtok			10.00 h. – 24.00 h.
Piatok                         10.00 h. – 02.00 h.
Sobota			10.00 h. – 02.00 h.
Nedeľa		10.00 h. – 24.00 h.

za: 13		proti: 1		zdržal sa: 1

K bodu 20)	Návrh na schválenie zmluvy o poskytovaní stravovania pre dôchodcov.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 423/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
poskytnutie stravovania pre dôchodcov v zmysle znenia navrhnutej zmluvy na stravovanie s reštauračným zariadením – On Time Food Court, s.r.o., Bratislava, Podunajská 5, Bratislava.

za: 15 – jednomyseľne

K bodu 21)	Správa o vyhodnotení zimnej služby za obdobie od 01.12.2017 do 28.02.2018.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

16)

UZNESENIE č. 424/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú správu o vyhodnotení zimnej služby za obdobie od 01.12.2017 do 28.02.2018.

za: 15 – jednomyseľne

K bodu 22)	Rôzne.

A. 	Starostka mestskej časti informovala poslancov o protestnej akcii, ktorá z podnetu poslanca NR SR p. Petra Marčeka prebehla dňa 23.4.2018 na Lieskovskej ul. proti nelegálnemu skladovaniu odpadu firmou Vassal EKO, s.r.o.

B.	Zástupca starostky mestskej časti poslanec Černý informoval:

-	o možnosti osadenia podzemných kontajnerových stojísk, pričom firma OLO ponúka spolufinancovanie vo výške 50 %;
-	o skutočnosti, že na vybudovanie cestnej svetelnej signalizácie križovatky Komárovská – Podunajská hlavné mesto musí zabezpečiť nový projekt.

K bodu 23)	Interpelácie poslancov.

p. Tóth:   1.	Upozornil na možnosť čerpania eurofondov na zriadenie bezplatnej WIFI.

                2.	Informoval sa o možnosti premiestnenia Zberného dvora z Dvojkrížnej ul.
		Odpovedala starostka mestskej časti: dňa 13.4.2018 sa konalo zasadnutie 
		Urbariátu o pozemky ktorého má mestská časť záujem na zriadenie Zberného
		dvora. Urbariát nepredĺžil nájom bývalému nájomcovi a v súčasnosti sa čaká 
na cenovú ponuku za nájom.

p. Lampart: 1.	Predniesol požiadavku občanov z Dudvážskej ul.č. 11 – 15 na osadenie lavičiek
		pri ich domoch, podľa možnosti ich žiadajú osadiť do tieňa.

                   2.	Občania, ktorí majú alergie žiadajú kosenie trávy zabezpečiť pred jej kvitnutím.

                   3.	Občania z Dudvážskej ul.č. 35 – 39 žiadajú zrekonštruovať garážové stojisko
		a osadiť chýbajúci kanalizačný poklop.

                   4. Žiada požiadať Dopravný podnik Bratislavy, aby obchádzková trasa linky č. 202
		smerovala do centra mesta.

p. Kováčiková: 1. Žiada orezať konáre stromov nebezpečne visiace nad vozovku na
 		Komárovskej ul. a riešiť stojacu vodu na tejto ulici.

	        2.	Žiada zabezpečiť odstránenie schátraného stĺpu spred rodinného domu na
		Komárovskej ul. 
17)

                   3.	Žiada rozšíriť prechod na Baltskej ul.; vozidlá jazdia cez trávnik.	

	       4.	Upozornila na chýbajúci kanalizačný poklop pri predajni Lidl.
		Odpovedal ved. referátu životného prostredia, dopravy, odpadov a cestného
		hospodárstva miestneho úradu Ing. Vandriak. Miestny úrad už majiteľa vyzval
		na vykonanie nápravy.

p. Jégh:      1.	Žiada vyznačiť prechod pre chodcov pri križovatke ulíc Staromlynská, Pri trati,
		Vinohradnícka, Hydinárska pri konečnej zastávke linky MHD č. 67. Z dôvodu
		Intenzívnej dopravy občania nevedia prejsť cez vozovku.

p. Kubiš:     1.	Žiada obnoviť oplotenie detského ihriska na Bieloruskej ul.

                   2.	Žiada zamedziť prejazd ťažkých nákladných automobilov vyvážajúcich zeminu
		na stavbu D4 a R7 cez Vrakunskú ulicu.
		Odpovedal ved. referátu životného prostredia, dopravy, odpadov a cestného
		hospodárstva miestneho úradu Ing. Vandriak. Miestny úrad už v tejto veci 
		písomne vyzval investora na zabezpečenie nápravy. Odpoveď zatiaľ nebola
		doručená.

p. Matuszná: 1. Informovala sa o ďalšom prevádzkovaní nemocnice v Podunajských 
		Biskupiciach. 
		Odpovedala starostka mestskej časti. Rokovania stále prebiehajú, najbližšie
je dňa 25.4.2018 na Ministerstve zdravotníctva SR. Požiadavka je vytvoriť a podporovať geriatrické centrum. Poliklinika má byť zachovaná a činnosť sa má rozšíriť o ďalšie sociálne služby.

2.	Informovala sa, či na stavebný úrad nebola doručená žiadosť na vybudovanie obaľovne živičných zmesí v Lieskovci.	
		Odpovedala starostka mestskej časti. Úrad takúto žiadosť neobdržal a nebude
		takúto činnosť v mestskej časti podporovať.

p. Duranský:	Predniesol pripomienky predajcov na trhovisku Latorická ul. k zvýšeniu ceny
		za predajné miesto v piatok a sobotu na 10 €. Navrhol opätovne otvoriť 
		schválené všeobecne záväzné nariadenie a znížiť túto sumu na 5 €.
		Poslankyňa Jégh doplnila, že základy stánkov začínajú hrdzavieť.
Odpovedala starostka mestskej časti. Novelu predmetného všeobecne záväzného nariadenia miestny úrad pripraví na najbližšie rokovanie miestneho zastupiteľstva. Vyzvala poslancov, aby svoje prípadné ďalšie návrhy k tejto problematike elektronicky zaslali na miestny úrad. Úrad vykoná aj kontrolu predajných stánkov.

p. Brániková:	Opätovne požadovala zriadenie prístrešku a osadenie lavičky na zastávke MHD
		na Podunajskej ul.
		Odpovedala mestská poslankyňa Jégh. Už po prvej žiadosti interpelovala
riaditeľa Dopravného podniku Bratislavy ohľadne zriadenia prístrešku a osadenia lavičky na tejto zastávke. Odpoveď na túto interpeláciu však dodnes
nedostala.

p. Foglszinger: Upozornil na skutočnosť, že po cyklotrase na Jegenešskej jazdia motorové
		vozidlá a jazdci na koňoch, ktoré túto cyklotrasu znečisťujú výkalmi.

18)

p. Černý:     	Žiada osadiť smetnú nádobu pri križovatke ulíc Hviezdna – Madáchova.

K bodu 24)	Záver.

Starostka mestskej časti PhDr. Alžbeta Ožvaldová poďakovala poslancom a ostatným prítomným za účasť a ukončila zasadnutie miestneho zastupiteľstva. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:	Ján Duranský		.......................................................

				Attila Foglszinger		.......................................................

Alžbeta  J a n č u l o v á
zapisovateľka